alibayram/wikipedia-40-langs huggingface dataset:
Руйчовци

Ру̀йчовци е село в Северна България, община Габрово, област Габрово.

География 
Село Руйчовци се намира на около 8 – 9 km югозападно от центъра на град Габрово и около 2 km северозападно от стената на язовир Христо Смирненски, изграден на река Паничарка – ляв приток на река Янтра. Разположено е в югоизточната част на Черновръшкия рид, високо по северния долинен склон на малката Руйчевска река, вливаща се в Паничарка при габровския квартал Лютаци. Надморската височина варира между 790 m в северния край на селото и 740 m – в южния, а недалече на север върхът на възвишението Стената има височина 932 m. До Руйчовци води път от квартал Лютаци.

История 
През 1995 г. дотогавашното населено място колиби Руйчовци придобива статута на село..

Население 
Населението на село Руйчовци наброява 57 души при преброяването към 1934 г., намалява до 4 души към 1992 г. и един жител към 2011 г., а към 2019 г. наброява (по текущата демографска статистика за населението) 8 души.

Източници и бележки

Външни препратки 

Села в област Габрово
Населени места в община Габрово
Рязковци

Ря̀зковци е село в Северна България, община Габрово, област Габрово.

География 
Село Рязковци се намира на около 4 km северно от центъра на град Габрово и около километър североизточно от село Думници. Разположено е в южните подножия на платото Стражата, на около 1,5 km западно от река Янтра преди навлизането ѝ в Стражанския пролом.

До североизточния край на Рязковци се пресичат на две нива два третокласни републикански пътя, при което участък от републикански път III-5004 (обходен път на Габрово) ограничава територията на селото от югоизток, а участък от републикански път III-4403 я ограничава от североизток.

Надморската височина в южния край на Рязковци е около 415 m и нараства на север до около 460 m.

История 
През 1971 г. село Рязковци е закрито и присъединено към Габрово. През 1981 г. селото е отделено от град Габрово и възстановено.

Население 
Населението на село Рязковци наброява 100 души при преброяването към 1934 г. и 109 към 1946 г., намалява до 34 към 1985 г. и след известно нарастване през следващите години наброява 39 души (по текущата демографска статистика за населението) към 2019 г.

Редовни събития 
 Празник на селото – 19 октомври.

Източници и бележки

Външни препратки 

Села в област Габрово
Населени места в община Габрово
Свинарски дол

Свинàрски дол е село в Северна България, община Габрово, област Габрово.

География 
Село Свинарски дол се намира на около 6 km север-северозападно от центъра на град Габрово, на около 0,5 km северозападно от третокласния републикански път III-4403 в участъка му между селата Седянковци и Читаковци и срещу намиращото се отвъд пътя село Ветрово. Разположено е в южния край на западната част на платото Стражата, върху терен с преобладаващ наклон по дола на изток и надморска височина в центъра на селото около 610 – 615 m.

Населението на село Свинарски дол, наброявало 82 души при преброяването към 1934 г. и 91 към 1946 г., намалява до 15 към 1985 г. и 9 души (по текущата демографска статистика за населението) към 2019 г.

История 
През 1995 г. дотогавашното населено място колиби Свинарски дол придобива статута на село..

Източници и бележки

Външни препратки 

Села в област Габрово
Населени места в община Габрово
Седянковци

Седянковци е село в Северна България. То се намира в община Габрово, област Габрово.

География 
Село Седянковци се намира на около 5 km север-северозападно от центъра на град Габрово. Разположено е в южния край на западната част на платото Стражата, върху склон с наклон на югоизток. На около 2,5 km изток-югоизточно от селото река Янтра навлиза в Стражанския пролом. Надморската височина по северозападната граница на Седянковци е около 600 m, а в южния край на селото намалява до около 550 m. Климатът е умереноконтинентален, отличаващ се със студена зима и сравнително топло лято.

През Седянковци минава третокласният републикански път III-4403, който на юг през село Рязковци води към Габрово, а на северозапад през селата Ветрово, Читаковци, Шипчените и Сейковци – до Кози рог.

Населението на село Седянковци, наброявало 129 души при преброяването към 1934 г., намалява до 15 души към 1985 г., а след нарастване през следващите години наброява към 2019 г. (по текущата демографска статистика за населението) 32 души.

История 
Според най-разпространената легенда, село Седянковци е основано от Рачо Христов – Чучаров. Преданието разказва, че при разбойнически нападения по време на турското робство много от населението на Габрово търси спасение извън селището, по-далеч от пътищата. В един такъв тревожен ден, група жители побягнали извън него, като за водач сред тях бил избран Рачо Христов. Не тръгнали по пътя за Севлиево, защото било опасно, а го пресекли и качили баира към с. Козирог. След няколко часа спрели да си починат. До близкото дере имало рекичка и извор със студена вода. Мястото им харесало, при което хората разчистили терена и си построили колиби. Оттам им се появило прозвището „колибари“. По-късно издигнали къщи, обори за добитък, засадили плодови дръвчета. След като отсядат на това място, Рачо Христов получил името Чучар – човек, който се чучнал, който се е заседял. Селището станало известно като Седянковци.

През 1995 г. дотогавашното населено място колиби Седянковци придобива статута на село..

Личности 
 Ангел Рачев Христов (1889 – 1980) – известен производител на кожени изделия през 30-те години на XX век.
 Гено Гутев, (1905 – 1993), бивш кмет на Варна

Източници и бележки 

Села в област Габрово
Населени места в община Габрово
Сейковци

Сèйковци е село в Северна България, община Габрово, област Габрово.

География 
Село Сейковци се намира на около 8 km север-северозападно от центъра на град Габрово и около километър югоизточно от село Кози рог. Разположено е в западната част на платото Стражата, върху терен с преобладаващ наклон на изток. Покрай северозападната граница на Сейковци минава третокласният републикански път III-4403, който води от град Габрово на север през селата Рязковци, Седянковци, Ветрово, Читаковци, Шипчените, а след Сейковци – до Кози рог, като на север от последното се свързва с третокласния републикански път III-4041. Надморската височина по пътя намалява на североизток от около 565 m до около 550 m, а към източния и югоизточния край на селото – до около 530 m.

История 
През 1966 г. дотогавашното населено място колиби Сейкювци е преименувано на Сейковци, а през 1995 г. колиби Сейковци придобива статута на село..

Население 
Населението на село Сейковци наброява 65 души при преброяването към 1934 г., намалява до 7 към 1985 г. и към 2019 г. наброява (по текущата демографска статистика за населението) 5 души.

Източници и бележки

Външни препратки 

Села в област Габрово
Населени места в община Габрово
Семерджиите

Сèмерджиите е село в Северна България, община Габрово, област Габрово.

География 
Село Семерджиите се намира на около 7 km изток-североизточно от центъра на град Габрово, в близко съседство от север със село Кметовци. Разположено е в западната част на Габровските възвишения, откъм левия бряг на река Андъка. От юг на селото тече ляв приток на река Андъка. Пътят до селото е отклонение от третокласния републикански път III-5524, водещ от село Донино на югоизток през селата Болтата, Черневци и Трапесковци до село Боженците. Надморската височина в югоизточния край на селото е около 445 – 450 m, а на запад и север нараства до около 470 – 480 m.

Село Семерджиите наброява население от 22 души при преброяването към 1934 г., към 2019 г. има трима постоянно живеещи жители.

История 
През 1995 г. дотогавашното населено място колиби Семерджиите придобива статута на село..

Източници и бележки

Външни препратки 

Села в област Габрово
Населени места в община Габрово
Смиловци (област Габрово)

Смиловци е село в Северна България. То се намира в община Габрово, област Габрово.

Бележки

Външни препратки 

Села в област Габрово
Населени места в община Габрово
Солари

Солàри е село в Северна България, община Габрово, област Габрово.

География 
Село Солари се намира на около 7 km северно от центъра на град Габрово и 14 km запад-югозападно от Дряново. Разположено е в централната част на платото Стражата, на около 500 m западно и около 100 m по-високо от течащата в Стражанския пролом река Янтра. Климатът е умереноконтинентален. Надморската височина е между около 480 m в югозападния край на селото и 430 m – в североизточния. На около 700 m северозападно от Солари, край съседното село Иванили, тече приток на Янтра, малко преди чието вливане в нея се намира Иваниловският водопад.

Общинският път до Солари излиза от северния край на Габрово покрай левия бряг на Янтра, минава през селата Банковци и Гръблевци, а след Солари продължава през Иванили и Спанци до село Кози рог, където прави връзка с третокласния републикански път III-4403.

Населението на село Солари, наброявало 62 души при преброяването към 1934 г., намалява до 19 души към 1985 г. и до 7 души (по текущата демографска статистика за населението) към 2019 г.

История 
През 1966 г. дотогавашното населено място колиби Соларите е преименувано на Солари, а през 1995 г. колиби Солари придобива статута на село..

Източници и бележки

Външни препратки 

Села в област Габрово
Населени места в община Габрово
Спанци

Спанцѝ е село в Северна България, община Габрово, област Габрово.

География 
Село Спанци се намира на около 9 km северно от центъра на град Габрово и 15 km запад-югозападно от Дряново. Разположено е в централната част на платото Стражата, ниско по северния долинен склон на малък приток на Янтра, течаща на около 1,5 – 2 km източно от селото в Стражанския пролом. На около 300 m преди вливането на притока в Янтра се намира Иваниловският водопад. Климатът е умереноконтинентален. По високия северен край на Спанци надморската височина достига около 460 m, а на югоизток намалява до около 410 – 420 m.

Общински път, излизащ от северния край на Габрово покрай левия бряг на Янтра, води през селата Банковци, Гръблевци, Солари и Иванили до Спанци, а след селото продължава до село Кози рог, където прави връзка с третокласния републикански път III-4403.

Населението на село Спанци, наброявало 143 души при преброяването към 1934 г., намалява до 22 души към 1985 г., а по текущата демографска статистика за населението към 2019 г. наброява 13 души.

Етимология 
Името е по изчезналото лично име *Спан < спан „който много спи“. Сравними са местното име Спанча, горист хълм и пасище на З от Алистрат, Драмско, селищните имена Горно и Долно Спанчево, Санданско, Спанчов, Силистренско, Спанчово, Ругуновско, Спанчево, Кочанско, Спанци, Леринско, река Спанч, Кукушко.

История 
През 1966 г. дотогавашното населено място колиби Спанците е преименувано на Спанци, а през 1995 г. колиби Спанци придобива статута на село..

Бележки 

Села в област Габрово
Населени места в община Габрово
Спасовци

Спàсовци е село в Северна България, община Габрово, област Габрово.

География 
Село Спасовци се намира на около 6 km изток-североизточно от центъра на град Габрово. До селото води общински път, който е източно отклонение от третокласния републикански път III-5522, северно от село Орловци, и след Спасовци продължава през село Семерджиите до връзка с третокласния републикански път III-5524 при село Кметовци. Спасовци е разположено в западните разклонения на Габровските височини, изтеглено в направление запад – изток по северния склон на плитък дол. Надморската височина на пътя при влизането в селото от запад е около 505 m, а при излизането на изток – около 485 m.

Населението на Спасовци към 1934 г. е 58 души, към 1985 г. намалява до 4, а към 2019 г. наброява (по текущата демографска статистика за населението) 7 души.

История 
През 1995 г. дотогавашното населено място колиби Спасовци придобива статута на село..

Източници и бележки

Външни препратки 

Села в област Габрово
Населени места в община Габрово
Старилковци

Старѝлковци е село в Северна България, община Габрово, област Габрово.

География 
Село Старилковци се намира на около 7 km северно от центъра на град Габрово, 4 km северозападно от село Донино и 12 km запад-югозападно от Дряново. Разположено е в западния край на източната част на платото Стражата, около километър източно от река Янтра, течаща в Стражанския пролом. Застроено е по северния долинен склон на малък десен приток на Янтра, откъм съседния му квартал Ставреците на село Мичковци и преобладаващият наклон на терена е приблизително на юг. Надморската височина в центъра на селото е около 450 m.

Населението на село Старилковци, наброявало 70 души при преброяването към 1934 г., намалява до 13 към 1985 г. и до 6 души (по текущата демографска статистика за населението) към 2019 г.

История 
През 1995 г. дотогавашното населено място колиби Старилковци придобива статута на село..

Източници и бележки

Външни препратки 

Села в област Габрово
Населени места в община Габрово
Стефаново

Името Стефаново носят четири български села:

 Стефаново (Област Габрово)
 Стефаново (Област Добрич)
 Стефаново (Област Ловеч)
 Стефаново (Област Перник)
Стоевци

Стòевци е село в Северна България, община Габрово, област Габрово.

География 

Село Стоевци се намира на около 9 km запад-северозападно от центъра на град Габрово и около 2 km юг-югозападно от село Враниловци. Разположено е в северните подножия на Черновръшкия рид. Общинският път до Стоевци е южно отклонение от третокласния републикански път III-4402 в участъка му между село Райновци и село Враниловци, като в последното прави връзка с второкласния републикански път II-44 (Севлиево – Габрово). Надморската височина в центъра на селото е около 363 m, теренът е леко хълмист, разсечен от извиращата в землището на село Дебел дял рекичка – Шаварна, и двата ѝ притока – Караджовски дол и Никовска река. Преобладаващият наклон на терена е на север.

Населението на село Стоевци, наброявало 423 души при преброяването към 1934 г. намалява до 156 към 1992 г., а към 2019 г. наброява (по текущата демографска статистика за населението) 86 души.

История 
През 1961 г. дотогавашното населено място колиби Стоевци придобива статута на село.

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Народно начално училище – с. Стоевци, Габровско; фонд 646K; 1921 – 1956;
– Народно читалище „Отец Паисий“ – с. Стоевци, Габровско; фонд 816K; 1928 – 1944;
 Списък на фондове от масив „С“: Народно читалище „Отец Паисий“ – с. Стоевци, Габровско; фонд 1060; 1945 – 1971.

Стоевци е възникнало от преселили се от съседните села семейства – знаят се родовете Ангеловци, Караджовци, Духлевци, Драганчета, Везири, Махлебашии, Кочуми, Денковци, Кисьовци, Стойновци, които се смятат за основатели на селото. Селото е ново – на неповече от 300 години, никога не е било голямо – най-много жители е имало при преброяването от 1926 г. – 513 души, близо е до града и е ползвало услугите му. Сред значимите събития в историята на селото са преспиването в него на четата на Хаджи Димитър и раждането на Цанка Петрова, местна партизанка.

В село Стоевци има паметна плоча на загиналите за Родината.

Обществени институции 
В село Стоевци към 2020 г. има:
 действащо читалище „Отец Паисий – 1931“;
 храм „Свети Димитър“;

Редовни събития 

На 26 октомври ежегодно в селото се почита светеца великомъченик Димитрий Чудотворец. В двора на кметството е изграден параклис, носещ името на светеца.

Източници и бележки 

Села в област Габрово
Населени места в община Габрово
Стойчовци

Стòйчевци е село в Северна България, община Габрово, област Габрово.

География 
Село Стойчевци се намира на около 10 km североизточно от центъра на град Габрово, 7 km югозападно от Дряново и е в почти непосредствено съседство на запад със село Лесичарка. Разположено е в долината на левия приток на Дряновска река – река Андъка, която разделя територията на селото на северозападна и югоизточна част и чиято долина е граница между платото Стражата от запад и Габровските възвишения от изток. Край десния бряг на Андъка минава второстепенната железопътна линия Царева ливада – Габрово, разклонение на главната железопътна линия № 4 Русе – Подкова, а край левия бряг – първокласният републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85. Северозападната част на Стойчевци е изтеглена покрай спускащ се откъм платото малък ляв приток на Андъка, а през нея минава общинският път, започващ от кръстовище с път I-5 и водещ на запад през селата Лесичарка и Кметчета към връзка в село Велковци с третокласния републикански път III-5002.

Климатът е умереноконтинентален. Надморската височина при моста на река Андъка е около 365 m и нараства в северозападния край на селото по пътя до около 400 m, а в югоизточния край – до около 430 m.

Населението на село Стойчевци, наброявало 148 души при преброяването към 1934 г., намалява до 30 към 1975 г. и след малки колебания в числеността през следващите години, наброява 22 души (по текущата демографска статистика за населението) към 2019 г.

История 
През 1995 г. дотогавашното населено място колиби Стойчевци придобива статута на село..

Източници и бележки

Външни препратки 

Села в област Габрово
Населени места в община Габрово
Стоманеците

Стомàнеците (срещано и като Стомонеците, Стомонеци) е село в Северна България, община Габрово, област Габрово.

За наименованието 
Единственият официален списък на населените места, в който селото е записано с наименованието „Стомонеците“, е издаденият от статистическото бюро на Българското княжество „Списък на населените места (по преброяването на 1 януари 1881 г.), София, Държавна печатница, 1885“.

Във всички следващи официални списъци на населените места, издавани през годините след 1885 г., като се започне от „Списък на градските и селски общини в Княжеството (Утвърден от г-да Регентите с указ от 15 май 1887 година под № 157)“, както и в съвременния Национален регистър на населените места към 2019 г., селото фигурира с наименованието „Стоманеците“ – което е и законосъобразното му наименование.

Наименованието „Стомонеците“ се среща – освен в съдържащия го списък от 1885 г., и:
 в документи от фондове 293К, 419K и 700K на Държавния архив Габрово;
 в излязлата от печат през 1934 г. книга на д-р Петър Цончев Из общественото и културно минало на Габрово, с. 55, р. 29;
 на пътните табели на селото към 2021 г.;
 в топографска карта, мащаб 1:100000, картен лист K-35-039, изработена след 1960-те години, а вероятно и другаде.

Паралелното съществуване и употреба на официалното наименование на селото – Стоманеците, и неофициалното – Стомонеците, е неприемливо и представлява проблем, нуждаещ се от проучване и отстраняване по съответния нормативен ред с непосредственото участие на компетентни специалисти.

География 
Село Стоманеците се намира на около 8 km юг-югозападно от центъра на град Габрово и около 2,5 km югоизточно от стената на язовир Христо Смирненски, изграден на река Паничарка – ляв приток на река Янтра. Селото е разположено в северните подножия на Шипченската планина, изтеглено в направление югозапад – североизток по северозападния долинен склон на Белилската река, приток на Козята река, която се влива в река Паничарка. Надморската височина на границата му от северозапад варира в интервала 620 – 655 m, а на границата му от североизток – в интервала 590 – 615 m.

През село Стоманеците минава третокласният републикански път III-5006 (Габрово – курортен комплекс Узана).

Село Стоманеците наброява 180 души към 1934 г., намалява до 41 към 1985 г. и наброява 28 души (по текущата демографска статистика за населението) към 2019 г.

История 
През 1995 г. дотогавашното населено място колиби Стоманеците получава статут на село.

Във фондовете на Държавния архив Габрово се съхраняват документи от съответни периоди на/за:
 Фондове от масив „К“:
– Кредитна кооперация „Зора“ – с. Стомонеци, Габровско; фонд 293K; 1924 – 1943;
– Групов фонд „Начално училище, Училищно настоятелство и Ученическо християнско дружество“ – с. Стомонеци, Габровско; фонд 700K; 1896 – 1962.
 Фондове от масив „С“: Кредитна кооперация „Зора“ – с. Стоманеци, Габровско; фонд 92; 1944 – 1948.

В село Стоманеците към 2020 г. има действащо читалище „Стоманеците – 2018“.

Бележки 

Села в област Габрово
Населени места в община Габрово
Стойковци

Стòйковци е село в Северна България, община Габрово, област Габрово.

География 
Село Стойковци се намира на около 3 km изток-югоизточно от центъра на град Габрово, около километър северно от габровския квартал Беленци и около 1,5 km югозападно от село Борики. Разположено е в югозападната част на Габровските възвишения, по билото на тяхно разклонение с направление север – юг, на разстояние около километър северно от Жълтешката река, десен приток на Янтра. Надморската височина в центъра на Стойковци е около 535 m.

Населението на село Стойковци, наброявало 69 души при преброяването към 1934 г., намалява до 14 души към 1992 г. и след известни промени на числеността през следващите години, към 2019 г. наброява (по текущата демографска статистика за населението) 8 души.

История 
През 1966 г. дотогавашното населено място село Стойкювци е преименувано на Стойковци, през 1971 г. село Стойковци е закрито и присъединено към Габрово, през 1981 г. селото е отделено от град Габрово и възстановено.

Източници и бележки

Външни препратки 

Села в област Габрово
Населени места в община Габрово
Торбалъжите

Торбалъ̀жите или нечленувано Торбалъжи е село в Централна България, община Габрово, област Габрово.

География 
Село Торбалъжите се намира на около 8 km изток-югоизточно от центъра на град Габрово и 7 km запад-югозападно от град Трявна, северно край третокласния републикански път III-552 (Габрово – Трявна – Вонеща вода). Разположено е в южните разклонения на Габровските възвишения, непосредствено под билото на възвишението, разделящо Торбалъжите от намиращото се на малко повече от километър север-североизточно село Боженците.

Населението на село Торбалъжите, наброява 136 души при преброяването от 1934 година и намалява на 6 в 1992 година. В 2019 година наброява 13 души.

История 
През 1995 година населеното място колиби Торбалъжите придобива статута на село..

Селото най-вероятно възниква в началото на XV век малко след падането на България под османска власт. Именно по това време са основани и много други селища в района, предимно от бежанци от тогавашната столица Търново. Село Торбалъжи е разположено на главния път между Габрово и Трявна, като през средновековието в него се развиват редица занаяти, характерни за региона.

Три са легендите за името на селото. Първата е свързана с основателя му – Дончо Торбалъжа – сладкодумен козар знаел и разказвал много приказки, песни и смешки. Въображението му било голямо и хората слушали с интерес лакардиите му. „Дончо, хайде извади торбата с лъжите, че да стане весело!“, казвали му и той не чакал да го подканят. Оттам идва името на рода му – Торбалъжите – и на самото селище.

Според друга местна легенда (смятана за най-достоверна за името на селото) в миналото пътят, който водел към с. Жълтеш и Габрово, бил много стръмен. Селяните пътували с волски каруци. За да теглят по-добре добичетата, им закачали по една празна торба на хомота отпред. В стремежа си да си пъхнат главата в торбата, за да хапнат, животните теглели здраво колата. Оттук и приказката за торбата, пълна с лъжи.

Трета легенда е свързана с робските години. Орач си забравил торбата, закачена на дърво. Гладни хайдути я намерили, отворили я с надежда отвътре да вземат нещо за ядене. Оказало се, че има само едно въже. И оттогава: къде ще се срещнат? При торбата, която ги излъгала.

От село Торбалъжите има опълченци участвали в боевете при Шипка и Шейново по време Руско-турската освободителна война.

Редовни събития 
В миналото, седмица преди Великден, в с. Торбалъжи се е провеждал ежегоден събор, наречен Лазарица. Търговци от цялата област разпъвали сергии по поляните над селото, а хората от съседните населени места се хващали на хоро.

Бележки 

Села в област Габрово
Населени места в община Габрово
Трапесковци

Трапèсковци е село в Северна България, община Габрово, област Габрово.

География 
Село Трапесковци се намира на около 9 km източно от центъра на Габрово, 6 km западно от Трявна и километър северно от село Боженците. Разположено е в южните разклонения на Габровските възвишения, по десния долинен склон на извиращата при село Боженците и течаща на север река Андъка (наричана от местното население Божанка). Минаващият през Трапесковци третокласен републикански път III-5524, достигащ на юг до Боженците, води на северозапад през селата Черневци и Болтата до село Донино, където чрез малък участък на третокласния републикански път III-5522 се свързва с първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85.

История 
През 1995 г. дотогавашното населено място колиби Трапесковци придобива статута на село..

Население 
Населението на село Трапесковци наброява 132 души при преброяването към 1934 г. и намалява до 10 души към 1992 г., наброява 7 души (по текущата демографска статистика за населението) към 2019 г.

Източници и бележки

Външни препратки 

Села в област Габрово
Населени места в община Габрово
Трънито

Тръ̀нито е село в Северна България, община Габрово, област Габрово.

География 
Село Трънито се намира на около 7 km западно от центъра на град Габрово, 21 km юг-югоизточно от Севлиево и километър западно от габровския квартал Гачевци. Разположено е в североизточните разклонения на Черновръшкия рид. Надморската височина при църквата е около 503 m. През селото минава третокласният републикански път III-4404, на изток водещ към Габрово, а на северозапад през селата Дебел дял и Музга към село Гъбене. Южно край селото тече река Синкевица, ляв приток на река Янтра.

История 
През 1978 г. дотогавашното населено място колиби Трънито придобива статута на село.

Във фондовете на Държавния архив Габрово се съхраняват документи от съответни периоди на/за:
 Списък на фондове от масив „K“:
– Народно начално училище – с. Трънито, Габровско; фонд 654K; 1890 – 1944;
– Народно читалище „Васил Левски“ – с. Трънито, Габровско; фонд 817K; 1926 – 1944;
 Списък на фондове от масив „С“:
– Народно читалище „Васил Левски“ – с.Трънито, Габровско; фонд 1056; 1945 – 1971; Промени в наименованието на фондообразувателя:
– Кметство – с. Трънито, Габровско; фонд 1546; 1979 – 1994.

Население 
Населението на село Трънито наброява 397 души при преброяването към 1934 г. и намалява до 129 към 1985 г., след известно нарастване през следващите години намалява отново до 125 души (по текущата демографска статистика за населението) към 2019 г.

Обществени институции 
В село Трънито към 2020 г. има:
 действащо читалище „Васил Левски – 1926“;
 храм „Свети Архангел Михаил“;

Източници и бележки

Външни препратки 

Села в област Габрово
Населени места в община Габрово
Узуните

Узу̀ните е село в Северна България, община Габрово, област Габрово.

География 
Село Узуните се намира на около 8 km северно от центъра на град Габрово, 4 km северозападно от село Донино и 11 km запад-югозападно от град Дряново. Разположено е в източната част на платото Стражата, около 1,5 km източно от река Янтра, течаща в Стражанския пролом. Застроено е в източния край на възвишението Дълги рид, преобладаващият наклон на терена е приблизително на юг и Надморските височини са предимно в интервала 565 – 480 m.

Населението на село Узуните, наброявало 105 души при преброяването към 1934 г., намалява до 8 души (по текущата демографска статистика за населението) към 2019 г.

История 
През 1995 г. дотогавашното населено място колиби Узуните придобива статута на село..

Източници и бележки

Външни препратки 

Села в област Габрово
Населени места в община Габрово
Харачерите

Харачèрите е село в Северна България, община Габрово, област Габрово.

География 
Село Харачерите се намира на около 8 km североизточно от областния център град Габрово, 9 km югозападно от град Дряново и 9 km северозападно от град Трявна. Разположено е в западните разклонения на Габровските височини, върху терен с раздвижен релеф по полегатия източен долинен склон на река Андъка, която е ляв приток на Дряновска река. На около 400 m югозападно извън границите на селото се намира гара Съботковци на второстепенната железопътна линия Царева ливада – Габрово, разклонение на главната железопътна линия № 4 Русе – Подкова. Общинският път до Харачерите е северно отклонение от третокласния републикански път III-5524, водещ от село Донино на югоизток до село Боженците.

Надморската височина в границите на селото варира между 430 m в северозападния край и 530 m – в югоизточния, а в центъра му при читалището е около 503 m.

Населението на Харачерите, наброявало 125 души към 1934 г., намалява до 30 към 1985 г., а към 2019 г. наброява (по текущата демографска статистика за населението) 25 души.

История 
През 1995 г. дотогавашното населено място колиби Харачерите придобива статута на село..

В село Харачерите към 2020 г. има действащо читалище „Зора“ („Зора – 1929“).

Източници и бележки

Външни препратки 

Села в област Габрово
Населени места в община Габрово
Цвятковци

Цвя̀тковци е село в Северна България, община Габрово, област Габрово.

География 
Село Цвятковци се намира на около 9 km изток-североизточно от центъра на град Габрово и около 2 km източно от село Кметовци. Разположено е в западната част на Габровските възвишения. Общинският път до селото е ляво (източно) отклонение от третокласния републикански път III-5524, водещ от село Донино на югоизток през селата Болтата, Черневци и Трапесковци до село Боженците. Надморската височина в селото нараства от около 535 m в югозападния му край до около 590 m – в североизточния.

История 
През 1995 г. дотогавашното населено място колиби Цвятковци придобива статута на село.

Население 
Село Цвятковци наброява население от 128 души при преброяването към 1934 г. и намалява до 8 към 1985 г., към 2019 г. наброява (по текущата демографска статистика за населението) 7 души.

Известни личности 
 Пенчо Семов (роден в Цвятковци през 1873 г.) – български индустриалец.

Източници и бележки

Външни препратки 

Села в област Габрово
Населени места в община Габрово
Чавеи

Чавèи е село в Северна България, община Габрово, област Габрово.

География 
Село Чавеи се намира на около 6 km северозападно от центъра на град Габрово и 3 km източно от село Враниловци. Разположено е в долината на река Лопушница, по полегатия северен долинен склон на реката. Надморската височина в централната част на селото е около 370 – 375 m. От минаващия на около 800 m южно от Чавеи второкласен републикански път II-44 (Севлиево – Габрово) се отклонява общински път до селото, който продължава след него на изток през село Пецовци към село Поповци и съседните му села.

История 
През 1966 г. дотогавашното населено място колиби Чавеите е преименувано на Чавеи, а през 1995 г. колиби Чавеи придобива статута на село.

Население 
Населението на село Чавеи наброява 153 души при преброяването към 1934 г. и намалява до 35 към 1985 г., след леко увеличение на числеността през следващите години, намалява към 2019 г. (по текущата демографска статистика за населението) до 32 души.

Източници и бележки

Външни препратки 

Села в област Габрово
Населени места в община Габрово
Черневци

Чèрневци е село в Северна България, община Габрово, област Габрово.

География 
Село Черневци се намира на около 8 km източно от центъра на град Габрово и 2 km север-северозападно от село Боженците. Разположено е в южните разклонения на Габровските възвишения, по западния склон на нисък рид между долините на два малки притока на река Андъка, която тече западно от селото. Около 3 km източно от Черневци, на съседния от юг рид, се намира местният Черни връх (779,4 m).

Минаващият през Черневци третокласен републикански път III-5524, достигащ на юг през село Трапесковци до Боженците, води на северозапад покрай село Редешковци и през село Болтата до село Донино, където чрез малък участък на третокласния републикански път III-5522 се свързва с първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85.

История 
През 1995 г. дотогавашното населено място колиби Черневци придобива статута на село.

Легендата казва, че селището е създадено от болярски син на име Черньо, който избягал при превземането на Търново от Османската империя.

При отстъплението на турската армия през 1878 г. селото е напълно опожарено, границите му са изместени и новите къщи са построени в близост до пътя, който води към Боженци. Има поверие, че в пещера до Черневци е заровено злато от трезора на отстъпващата турска армия. В опит да го открият иманяри взривяват динамит и по този начин погребват входа на пещерата под тонове пръст.

Във фондовете на Държавния архив Габрово, фондове от масив „С“, фонд 886 се съхраняват документи на/за Народно читалище „Георги Димитров“ – с. Черневци, Габровско от периода 1946 – 1970 г.

Население 
Населението на село Черневци наброява 181 души при преброяването към 1934 г. и намалява до 17 към 1985 г., наброява 8 души (по текущата демографска статистика за населението) към 2019 г. Коренното население на селото е от православни християни и потомствени балканджии.

Културни и природни забележителности 
Въздухът в Черневци и околностите е чист. Когато е трябвало да бъде построен белодробният санаториум за деца в град Трявна, Черневци е било алтернатива.

Архитектурно-историческият резерват – село Боженците е на около 2 km юг-югоизточно от Черневци.

Източници и бележки

Външни препратки 

Села в област Габрово
Населени места в община Габрово
Читаковци

Читàковци е село в Северна България, община Габрово, област Габрово.

География 
Село Читаковци се намира на около 7 km север-северозападно от центъра на град Габрово, по третокласния републикански път III-4403, излизащ от Габрово на северозапад през селата Рязковци, Седянковци, Ветрово до Читаковци и продължаващ след него през селата Шипчените, Сейковци и Кози рог до връзка с третокласния републикански път III-4041. Разположено е в югозападната част на платото Стражата върху терен с преобладаващ наклон на изток. Надморската височина по пътя покрай западната му граница е около 610 – 615 m, а по източната варира между 560 и 600 m.

История 
През 1995 г. дотогавашното населено място колиби Читаковци придобива статута на село.

Население 
Населението на село Читаковци наброява 128 души при преброяването към 1934 г., намалява до 25 към 1985 г. и до 11 души (по текущата демографска статистика за населението) към 2019 г.

Бележки 

Села в област Габрово
Населени места в община Габрово
Тодорчета

Тòдорчета е село в Северна България, община Габрово, област Габрово.

Част от данните не са попълнени, но бихте могли да ги добавите.

География 
Село Тодорчета се намира на около 8 km североизточно от центъра на град Габрово, 9 km югозападно от град Дряново, 2 km североизточно от село Донино и 300 – 400 m югоизточно от минаващия край съседното село Раховци първокласен републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85. Разположено е по билото на едно от крайните разклонения на платото Стражата в югоизточната му част, изтеглено в направление запад-югозапад – изток-североизток. Климатът е умереноконтинентален, отличаващ се със студена зима и сравнително топло лято. Надморската височина в центъра на селото е около 480 m.

На около 400 m източно от Тодорчета, по долината на река Андъка, минава второстепенната железопътна линия Царева ливада – Габрово, разклонение на главната железопътна линия № 4 Русе – Подкова.

Населението на село Тодорчета, наброявало 99 души към 1934 г., намалява до 8 към 1992 г. и към 2019 г. наброява (по текущата демографска статистика за населението) 10 души.

История 
През 1960 г. дотогавашното населено място колиби Тодорчета е преименувано на Чукарите. През 1991 г. колиби Чукарите е преименувано на Тодорчета, а през 1995 г. колиби Тодорчета придобива статута на село.

Във фондовете на Държавния архив Габрово, масив „K“, фонд 536K, се съхраняват документи на/за Народно начално училище „Тотю Иванов“ – с. Тодорчета, Габровско от периода 1887 – 1944 г.

Източници и бележки

Външни препратки 

Села в област Габрово
Населени места в община Габрово
Чукилите

Чукѝлите е село в Северна България, община Габрово, област Габрово.

География 
Село Чукилите се намира на около 5 km югозападно от центъра на град Габрово и около 2 km западно от строящия се към 2020 г. пътен възел „Дядо Дянко“ в Габрово. Разположено е в източната част на Черновръшкия рид, в котловината в горното течение на река Турски дол, където няколко ручея дават началото ѝ. Надморската височина в ниската югоизточна част на селото е около 515 – 520 m, а на юг, запад и север нараства.

Общинският път, минаващ през Чукилите, води на изток към връзка с третокласния републикански път III-5006 (Габрово – Узана), а след завършването на строящия се към 2020 г. пътен възел „Дядо Дянко“ – и с обходния път на Габрово. На северозапад от Чукилите общинският път води през село Горнова могила към връзка с общинския път от габровския квартал Гачевци през село Пъртевци до село Геновци.

Населението на село Чукилите, наброявало 100 души при преброяването към 1934 г. и намаляло до 20 души към 1985 г., наброява 15 души (по текущата демографска статистика за населението) към 2019 г.

История 
През 1995 г. дотогавашното населено място колиби Чукилите придобива статута на село.

Бележки 

Села в област Габрово
Населени места в община Габрово
Чарково

Чàрково е село в Северна България, община Габрово, област Габрово.

География 
Село Чарково се намира се намира на около 11 km юг-югоизточно от центъра на град Габрово. Разположено е в северните разклонения на Шипченската планина, в долината на река Сивяк, ляв приток на Янтра.

Общинският път за село Чарково излиза от Габрово на юг покрай Етнографския музей на открито „Етър“ и след селото продължава през село Поток на юг, при следващия разклон неасфалтирано дясно разклонение води до село Езерото, а пътят – вече черен планински, продължава по сложен терен до връзка при надморска височина около 1193 m с третокласния републикански път III-5005 (Шипченски проход – Паметник на Бузлуджа).

Надморската височина на пътя при сградата на кметството в центъра на Чарково е около 560 m, в северния край на селото – 555 m, а в южния – около 580 m.

Населението на село Чарково, наброявало 114 души при преброяването към 1934 г. и максимум – 246, към 1992 г., намалява постепенно до 127 души (по текущата демографска статистика за населението) към 2019 г.

История 
Село Чарково е създадено през 1951 г. при сливането на колиби Власовци и колиби Чарковете.

През 1971 г. село Чарково е закрито и присъединено към град Габрово. През 1983 г. селото е отделено от град Габрово и възстановено.

Село Чарково към 2020 г. е център на кметство Чарково. Населените места в кметството са селата Чарково, Червена локва, Езерото, Бойчета и Поток.

При избухването на Балканската война в 1912 г. един човек от колиби Власовци е доброволец в Македоно-одринското опълчение.

Културни и природни забележителности 
На 2 – 3 km от село Чарково се намира Етнографският музей на открито „Етър“. На реката в селото има съоръжение за пране (на черги, килими и подобни), диалектно наричано перѝло.

Личности 
 Ангел С. Горски (1890 – ?), роден в колиби Власовци, македоно-одрински опълченец, 2 рота на 5 одринска дружина, ранен, носител на орден „За храброст“ IV степен.

Източници и бележки 

Села в област Габрово
Населени места в община Габрово
Червена локва

Червèна лòква е село в Северна България, община Габрово, област Габрово.

География 
Село Червена локва се намира на около 9 km юг-югоизточно от центъра на град Габрово и километър северозападно от село Чарково. Разположено е в северните разклонения на Шипченска планина, по склона на възвишението южно от Етнографския музей на открито „Етър“ (ЕМО „Етър“), на 500 – 600 m от музея и 120 – 130 m по-високо. На около 300 m североизточно от селото тече в долината си река Сивяк – ляв приток на Янтра. До село Червена локва води общински път, започващ при ЕМО „Етър“, минаващ през габровския квартал Водници и покрай Соколския манастир, а след селото продължаващ до близкото му село Бойчета. Надморската височина при пътния разклон за Бойчета е около 655 m.

Населението на село Червена локва наброява 10 души при преброяването към 1985 г. и трима – към 2011 г.

Село Червена локва, което е затворено в землището на село Чарково, попада в обхвата на природен парк „Българка“.

История 
През 1951 г. съществувалото дотогава село Червена локва е включено в новосъздаденото село Водници. През 1971 г. село Водници е присъединено към Габрово. Село Червена локва е възстановено през 1983 г. чрез отделяне от Габрово.

Източници и бележки

Външни препратки 

Села в област Габрово
Населени места в община Габрово
Шарани (село)

Шарàни е село в Северна България, община Габрово, област Габрово.

География 
Село Шарани се намира на около 5 km северно от центъра на град Габрово. Разположено е в платото Стражата, върху склон с преобладаващ наклон на североизток. На около 0,5 km източно от селото тече в началото на Стражанския пролом река Янтра. Надморската височина в североизточния край на Шарани е около 420 – 425 m, а в югозападния нараства до около 520 – 530 m. Климатът е умерено – континентален, отличаващ се със студена зима и сравнително топло лято.

Общински път, излизащ от северния край на Габрово покрай левия бряг на Янтра, след около километър минава източно покрай Шарани и след селото продължава на северозапад през селата Банковци, Гръблевци, Солари, Иванили и Спанци до село Кози рог, където прави връзка с третокласния републикански път III-4403.

Населението на село Шарани, наброявало 125 души при преброяването към 1934 г., намалява до 22 души към 1985 г., а по текущата демографска статистика за населението към 2019 г. наброява 11 души.

История 
През 1966 г. дотогавашното населено място колиби Шараните е преименувано на Шарани, а през 1995 г. колиби Шарани придобива статута на село..

Бележки 

Села в област Габрово
Населени места в община Габрово
Шипчените

Шѝпчените е село в Северна България, община Габрово, област Габрово.

География 
Село Шипчените се намира на около 8 km север-северозападно от центъра на град Габрово и около 2 km юг-югоизточно от село Кози рог. Разположено е в западната част на платото Стражата, върху терен с преобладаващ наклон на север, накъдето тече в започващата от селото плитка долина един от ручеите, даващи началото на неголям ляв приток на река Янтра. Селото граничи от юг с третокласния републикански път III-4403, който води от град Габрово на север през селата Рязковци, Седянковци, Ветрово, Читаковци, а след Шипчените през Сейковци до Кози рог, като на север от последното се свързва с третокласния републикански път III-4041. Надморската височина по пътя край Шипчените нараства на запад от около 575 m до около 585 m, а на север в селото намалява до около 550 – 560 m.

История 
През 1995 г. дотогавашното населено място колиби Шипчените придобива статута на село.

Население 
Населението на село Шипчените наброява 65 души при преброяването към 1934 г., намалява до 14 към 1985 г. и към 2019 г. наброява (по текущата демографска статистика за населението) 7 души.

Бележки 

Села в област Габрово
Населени места в община Габрово
Янковци

Я̀нковци е село в Северна България, община Габрово, област Габрово.

География 
Село Янковци се намира на около 7 km запад-северозападно от центъра на град Габрово и 18 km югоизточно от Севлиево. Разположено е в широката долина между Черновръшкия рид на юг и платото Стражата на североизток, край левия бряг на река Лопушница. Климатът е умереноконтинентален.

През северната част на Янковци минава второкласният републикански път II-44 (Севлиево – Габрово), а в селото от него се отклонява на север общинският път, минаващ последователно през селата Милковци, Златевци, Лоза и Петровци до кръстовище с пътя от село Враниловци и път II-44 на север до село Армените. Надморската височина по път II-44 при влизането му в Янковци от изток е около 307 m, при излизането му на запад – около 298 m, а в селото на юг от пътя нараства.

История 
През 1961 г. дотогавашното населено място колиби Янковци придобива статута на село.

Във фондовете на Държавния архив Габрово се съхраняват документи на/за:
 Училищно настоятелство – с. Янковци, Габровско от периода 1922 – 1935 г.; Списък на фондове от масив „K“, фонд 540K;
 Народно читалище „Пробуда“ – с. Янковци, Габровско от периода 1949 – 1971 г.; Списък на фондове от масив „С“, фонд 1045.

Население 
Населението на село Янковци наброява 167 души при преброяването към 1934 г., намалява до 103 към 1956 г., а след известни колебания в числеността наброява 98 души (по текущата демографска статистика за населението) към 2019 г.

Бележки 

Села в област Габрово
Населени места в община Габрово
Ясените

Ясените е село в Северна България, община Габрово, област Габрово, на около 10 километра източно от града.

География 
Село Ясените се намира на около 6 km източно от центъра на град Габрово, между селата Жълтеш от юг и Източник от север. Разположено е в югозападната част на Габровските възвишения, по източния долинен склон на извиращ югозападно от село Източник и течащ на юг десен приток на Жълтешката река. Климатът е умерено – континентален, отличаващ се със студена зима и сравнително топло лято. Надморската височина по североизточната граница на селото е около 590 – 600 m и намалява на югозапад. Село Ясените има пътни връзки с Габрово както на запад през селата Източник и Борики, така и на юг през село Жълтеш.

Населението на село Ясените, наброявало 87 души при преброяването към 1934 г., намалява до 9 души към 1992 г. и след колебания в числеността, към 2019 г. наброява (по текущата демографска статистика за населението) 10 души.

История 
През 1934 г. дотогавашното населено място колиби Хасаните е преименувано на Ясените, а през 1995 г. колиби Ясените придобива статута на село..

Комисията, работила по преименуването на българските селища през 1931 – 1932 г., спазва правила при преименуването, сред които е уподобяване, при което новото българско име наподобява по звучене старото турско, но няма смислова връзка с него. Така село Хасаните получава названието Ясените.

Забележителности 
Село Ясените е заобиколено отвсякъде с дъбови гори. На юг се разкрива панорамна гледка към билото на Стара планина и върховете Шипка и Бузлуджа.

Бележки 

Села в област Габрово
Населени места в община Габрово
Балванците

Балванците е село в Северна България. То се намира в община Дряново, област Габрово.

География 
Село Балванците се намира в планински район.

История 
В книгата "Къде ли не съм строил" със съставител Николай Пенчев се споменават строители от Дряновско, сред които има и майстори от с. Балванците.

Бележки 
https://libgabrovo.com/page/bg/aktualno.php

Села в област Габрово
Населени места в община Дряново
Бучуковци

Бучуковци е село в Северна България. То се намира в община Дряново, област Габрово.

История 
До към 1935 г. е било самостоятелна община – „Община Бучуковци“. През 70-те години бившата сграда на общината е продадена на частно лице и върху нейните основи е построена частна вила. Преди това около 50-те години е служила и като читалищна сграда Землището на селото е било едно от най-големите за региона.

Личности 
 Цаньо Бакалов (1921 – ?), български партизанин, генерал-лейтенант

Вижте също 
 Свети Йоан Кръстител (Бучуковци)

Бележки 

Села в област Габрово
Населени места в община Дряново
Ганчовец

Ганчовец е село в Северна България. То се намира в община Дряново, област Габрово. Има жп спирка и прелез по линията Русе-Г.Оряховица-Тулово-Стара Загора.

Културни и природни забележителности 
 Читалище „Денчо Славов“-1900 – читалището има функциониращ кино-салон, етно и ретро експозиция. Към читалището има състав за фолклорни танци и певческа група.

Редовни събития 
 Фестивал „Киномагия“ – неформален фестивал за модерно българско и световно кино, с прожекции на открито. Провежда се през юли.
 Фестивал „Ракия-Магия“ – празник на домашната ракия и рок музиката, провежда се в първата седмица на месец септември

Личности 
 Родени в Ганчовец
 Христо Ганчович, четник на Хаджи Димитър и Стефан Караджа.

 Живеещи в Ганчовец
 Кирил Станков, сценарист и режисьор .

Източници

Външни препратки 
 Репортаж за „Ракия-Магия 2015“
 Уебсайт на „Ракия-Магия“ 

Села в област Габрово
Населени места в община Дряново
Геша

Геша е село в Северна България. То се намира в община Дряново, област Габрово.

Села в област Габрово
Населени места в община Дряново
Гоздейка

Гоздейка е село в Северна България. То се намира в община Дряново, област Габрово.

География

История

Бележки 

Села в област Габрово
Населени места в община Дряново